als_Latn dik_Latn sag_Latn
Pas aleatëve kryesorë edhe Shoqata Antikomuniste e të Përndjekurve Politikë kërkon nga PD 12 vende të sigurta në listën e deputetëve për zgjedhjet e 25 qershorit.
Kryetari i kësaj shoqate, Nebil Çika tha se kreu i PD-së e ka propozimin në zyrë për listën e kandidatëve.
Çika: Ne kemi dërguar një listë ku synojmë të realizojmë të paktën 12 përfaqësues, një në çdo qark, në zona sigurie, njerëz që vijnë nga shtresa e të përndjekurve politikë.
Sipas kryetarit Çika, lideri i PD-së, Lulzim Basha, nuk mund ta refuzojë sepse ish të përndjekurit përfaqësojnë rreth 500 mijë njerëz.
Çika: Mendoj se PD dhe e djathta nuk e ka luksin të refuzojë përfaqësimin dhe njëherazi votën e të përndjekurve politikë. Me statistikat e diktaturës komuniste jemi 35 % e popullsisë që i bie minimalisht 500 mijë vota. Është në zgjedhjen e PD dhe të forcave të tjera të djathta të koalicionit, nëse do të ketë një të tillë që të vendosë i do apo nuk i do votat.
Çika thotë se këtë propozim e bëri pas presionit të bazës së shoqatës e cila kushtëzoi votën e saj për PD-në me përfaqësimin në parlament.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn ind_Latn als_Latn